รัฐบาลไทย-ข่าวทำเนียบรัฐบาล-ผลการประชุม ก.ค.ศ. 11/2559
วันอังคารที่ 29 พฤศจิกายน 2559
ผลการประชุม ก.ค.ศ. 11/2559
นายชัยพฤกษ์ เสรีรักษ์ ปลัดกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 11/2559
● เห็นชอบ (ร่าง) หลักเกณฑ์และวิธีการคัดเลือกบุคคลเพื่อบรรจุและแต่งตั้งเป็นข้าราชการครูและบุคลากรทางการศึกษาตําแหน่งบุคลากรทางการศึกษาอื่นตามมาตรา 38 ค.(2)ตําแหน่งประเภททั่วไป ระดับปฏิบัติงาน กรณีที่มีความจําเป็น หรือมีเหตุพิเศษ สังกัดสํานักงานคณะกรรมการการศึกษาขั้นพื้นฐาน (สพฐ.)โดยสรุปสาระสําคัญ ดังนี้
ให้คณะกรรมการศึกษาธิการจังหวัด (กศจ.) เป็นผู้ดําเนินการคัดเลือก
กําหนดสัดส่วนจํานวนตําแหน่งว่างเพื่อใช้ในการคัดเลือก ร้อยละ 60 และการสอบแข่งขัน ร้อยละ 40
ตําแหน่งที่ใช้คัดเลือกต้องเป็นตําแหน่งว่างที่มีอัตราเงินเดือนในสํานักงานเขตพื้นที่การศึกษา หรือในสถานศึกษา ที่อยู่ในสํานักงานศึกษาธิการจังหวัดนั้น ๆ ทั้งนี้ ตําแหน่งว่างดังกล่าวต้องเป็นตําแหน่งตามกรอบอัตรากําลังที่ ก.ค.ศ. กําหนด
ผู้มีสิทธิ์สมัครต้องมีคุณสมบัติดังนี้
- เป็นพนักงานราชการ ลูกจ้างประจํา หรือลูกจ้างชั่วคราวจากเงินงบประมาณ หรือเงินรายได้ของหน่วยงานการศึกษา ซึ่งได้ปฏิบัติหน้าที่เกี่ยวกับลักษณะงานของตําแหน่งบุคลากรทางการศึกษาอื่นตามมาตรา 38 ค.(2) ในหน่วยงานการศึกษา สังกัด สพฐ. ตามคําสั่งหรือสัญญาจ้างหรือเอกสารอื่นที่ทางราชการออกให้อย่างใดอย่างหนึ่งหรือรวมกันมาแล้วไม่น้อยกว่า 4 ปี นับถึงวันรับสมัครคัดเลือกวันสุดท้าย ซึ่งเป็นระยะเวลาต่อเนื่องกันหรือไม่ก็ได้
- มีคุณสมบัติเฉพาะสําหรับตําแหน่งตรงตามมาตรฐานตําแหน่งข้าราชครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค.(2)
- มีประสบการณ์ในตําแหน่งที่สมัครเข้ารับการคัดเลือกไม่น้อยกว่า 4 ปี
- มีสิทธิ์สมัครเข้ารับการคัดเลือกได้เพียงตําแหน่งเดียว และจังหวัดเดียว หากปรากฏว่าผู้สมัครคัดเลือกสมัครเกินกว่า1ตําแหน่ง หรือเกินกว่า1จังหวัด จะถูกตัดสิทธิ์การคัดเลือกทั้งหมด
ให้สพฐ. เป็นผู้กําหนดวัน เวลา ที่คัดเลือกโดยให้ดําเนินการคัดเลือกพร้อมกัน
กําหนดให้ทดสอบ 3 ภาคคือ ภาค ก ความรู้ความสามารถทั่วไป ภาค ข ความรู้ความสามารถที่ใช้เฉพาะตําแหน่ง และภาค ค ความเหมาะสมกับตําแหน่ง โดยให้สอบภาค ก และภาค ข ก่อน แล้วจึงให้ผู้ที่ได้คะแนนผ่านเกณฑ์เข้ารับการประเมิน ภาค ค
ผู้ผ่านการคัดเลือกต้องได้คะแนนแต่ละภาคไม่ต่ํากว่าร้อยละ 60
ให้บรรจุและแต่งตั้งผู้ได้รับการคัดเลือกให้ดํารงตําแหน่งประเภททั่วไป ระดับปฏิบัติงาน ตามจํานวนตําแหน่งว่างที่ประกาศรับสมัครโดยไม่มีการขึ้นบัญชี กรณีมีผู้ผ่านการคัดเลือกไม่ครบตามตําแหน่งที่ประกาศให้บรรจุเท่าที่คัดเลือกได้
ผู้ได้รับการบรรจุและแต่งตั้งจะต้องปฏิบัติหน้าที่ในหน่วยงานการศึกษา ที่ได้รับการบรรจุและแต่งตั้งเป็นเวลาไม่น้อยกว่า 4 ปี จึงจะมีสิทธิ์ขอย้าย หรือขอโอน
กรณีตรวจสอบภายหลังพบว่าผู้ ได้รับการคัดเลือกรายใดเป็นผู้ขาดคุณสมบัติตามที่ ก.ค.ศ. กําหนดหากได้รับการบรรจุและแต่งตั้งแล้ว จะถูกเพิกถอนคําสั่งบรรจุและแต่งตั้งทันที
●เห็นชอบปรับปรุงหลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งรองผู้อํานวยการสํานักงาน กศน.จังหวัด/กรุงเทพมหานคร และผู้อํานวยการสํานักงาน กศน. จังหวัด/กรุงเทพมหานครโดยสรุปสาระสําคัญ ดังนี้
ให้ อ.ก.ค.ศ. สํานักงานปลัดกระทรวงศึกษาธิการ เป็นผู้ดําเนินการคัดเลือกโดยกําหนดวัน เวลาในการดําเนินการคัดเลือก และจํานวนตําแหน่งว่างเพื่อใช้ในการบรรจุและแต่งตั้งครั้งแรก
ให้ อ.ก.ค.ศ. สํานักงานปลัดกระทรวงศึกษาธิการ ประกาศรับสมัครคัดเลือกไม่น้อยกว่า 7 วันก่อนวันรับสมัคร
ให้สํานักงาน กศน. รับสมัครคัดเลือกไม่น้อยกว่า 7 วันทําการโดยยื่นสมัครตามแบบหรือวิธีการที่ อ.ก.ค.ศ. สํานักงานปลัดกระทรวงศึกษาธิการกําหนด
ผู้มีสิทธิ์สมัครเข้ารับการคัดเลือก ตําแหน่งรองผู้อํานวยการสํานักงาน กศน.จังหวัด/กรุงเทพมหานคร
- เป็นข้าราชการครูและบุคลากรทางการศึกษา สังกัด สํานักงาน กศน.
- มีวุฒิไม่ต่ํากว่าปริญญาตรีทางการศึกษา หรือทางอื่นที่ ก.ค.ศ. กําหนด เป็นคุณสมบัติเฉพาะสําหรับตําแหน่งรองผู้อํานวยการสํานักงาน กศน.จังหวัด/กรุงเทพมหานคร
- ดํารงตําแหน่งอย่างใดอย่างหนึ่ง ดังนี้ ดํารงตําแหน่งรองผู้อํานวยการสถานศึกษา ที่มีวิทยฐานะไม่ต่ํากว่ารองผู้อํานวยการชํานาญการพิเศษ หรือ ดํารงตําแหน่งผู้อํานวยการสถานศึกษา ที่มีวิทยฐานะไม่ต่ํากว่าผู้อํานวยการชํานาญการพิเศษ หรือ ดํารงตําแหน่งศึกษานิเทศก์ ที่มีวิทยฐานะไม่ต่ํากว่าศึกษานิเทศก์เชียวชาญ หรือ ดํารงตําแหน่งบุคลากรทางการศึกษาอื่นที่มีประสบการณ์การบริหารไม่ต่ําว่าหัวหน้ากลุ่มหรือผู้อํานวยการกลุ่ม มาแล้วไม่น้อยกว่า 2 ปี และรับเงินเดือนไม่ต่ํากว่าอันดับ คศ.3 หรือไม่ต่ํากว่าระดับชํานาญการพิเศษ
- มีใบอนุญาตประกอบวิชาชีพผู้บริหารการศึกษา
- ปฏิบัติหน้าที่เกี่ยวกับการศึกษานอกระบบและการศึกษาตามอัธยาศัยมาแล้วไม่น้อยกว่า 5 ปี
ผู้มีสิทธิ์สมัครเข้ารับการคัดเลือก ตําแหน่งผู้อํานวยการสํานักงาน กศน.จังหวัด/กรุงเทพมหานคร
- เป็นข้าราชการครูและบุคลากรทางการศึกษา สังกัด สํานักงาน กศน.
- มีวุฒิไม่ต่ํากว่าปริญญาตรีทางการศึกษา หรือทางอื่นที่ ก.ค.ศ. กําหนด เป็นคุณสมบัติเฉพาะสําหรับตําแหน่งรองผู้อํานวยการสํานักงาน กศน.จังหวัด/กรุงเทพมหานคร
- ดํารงตําแหน่งรองผู้อํานวยการสํานักงาน กศน. จังหวัด/กรุงเทพมหานคร มาแล้วไม่น้อยกว่า 1 ปี และรับเงินเดือนไม่ต่ํากว่าขั้นต่ําของอันดับ คศ.4 หรือดํารงตําแหน่งผู้อํานวยการสถานศึกษา ที่มีวิทยฐานะไม่ต่ํากว่าวิทยฐานะผู้อํานวยการเชี่ยวชาญ
- มีใบอนุญาตประกอบวิชาชีพผู้บริหารการศึกษา
- ปฏิบัติหน้าที่เกี่ยวกับการศึกษานอกระบบและการศึกษาตามอัธยาศัยมาแล้วไม่น้อยกว่า 5 ปี
ดําเนินการคัดเลือกโดยการประเมิน 2 ภาคคือ ภาค ก ความรู้ความสามารถทั่วไป และภาค ข ความเหมาะสมกับตําแหน่ง ผู้ผ่านการคัดเลือกต้องได้คะแนนภาค ก และภาค ข แต่ละภาคไม่ต่ํากว่าร้อยละ60โดยเรียงลําดับจากผู้ที่ได้คะแนนรวม สูงสุดจากมากไปหาน้อย
บัญชีผู้ได้รับการคัดเลือกให้มีอายุบัญชีไม่เกิน 1 ปี
ในกรณีผู้ได้รับการคัดเลือกรายใดถึงลําดับที่ที่จะได้รับการบรรจุและแต่งตั้งแล้ว แต่ปรากฏว่าผู้ได้รับการคัดเลือกรายนั้นไม่มารายงานตัวเพื่อรับการบรรจุและแต่งตั้ง ตามวัน เวลา และสถานที่ที่กําหนด หรือไม่สมัครใจที่จะได้รับการบรรจุและแต่งตั้ง หรือมารายงานตัวแต่ไม่เลือกหน่วยงานการศึกษาที่จะบรรจุและแต่งตั้ง หรือแจ้งสละสิทธิ์การบรรจุและแต่งตั้ง กรณีใดกรณีหนึ่ง ให้เรียกตัวผู้ที่อยู่ในลําดับถัดไปมารายงานตัวเพื่อรับการบรรจุและแต่งตั้งแทน
●เห็นชอบ (ร่าง) หลักเกณฑ์และวิธีการให้ข้าราชการครูและบุคลากรทางการศึกษาได้รับเงินเดือน ในกรณีที่ได้รับคุณวุฒิเพิ่มขึ้นหรือสูงขึ้นตามคุณวุฒิที่ ก.ค.ศ. รับรองโดยสรุปสาระสําคัญ ดังนี้
ต้องเป็นคุณวุฒิที่ ก.ค.ศ. รับรองและกําหนดเป็นคุณสมบัติเฉพาะสําหรับตําแหน่ง
ข้าราชการครูและบุคลากรทางการศึกษาผู้นั้น ต้องได้รับคุณวุฒิเพิ่มขึ้นหรือสูงขึ้นภายหลังวันที่ได้รับการบรรจุและแต่งตั้งเป็นข้าราชการครูและบุคลากรทางการศึกษา ซึ่งการศึกษาต่อในระดับที่สูงขึ้นต้องเป็นไปตามระเบียบของทางราชการ
คุณวุฒิที่ได้รับเพิ่มขึ้นหรือสูงขึ้นต้องเป็นคุณวุฒิในสาขาวิชาเดียวกันกับคุณวุฒิระดับปริญญาตรี และหรือระดับปริญญาโทที่ใช้ในการบรรจุและแต่งตั้ง หรือเป็นคุณวุฒิที่ตรงกับสาขา หรือกลุ่มสาระการเรียนรู้ที่ผู้นั้นได้ทําการสอน หรือเคยทําการสอน เป็นคุณวุฒิที่เป็นประโยชน์ต่อการจัดการเรียนการสอน หรือส่งเสริมการเรียนรู้ตามที่ส่วนราชการต้นสังกัดกําหนดโดยความเห็นขอบของ ก.ค.ศ.
ให้มีผลบังคับใช้กับผู้ที่จะเข้าศึกษาต่อภายหลังจากหลักเกณฑ์และวิธีการนี้ประกาศใช้โดยไม่มีผลกระทบกับผู้ที่ได้เข้ารับการศึกษาและได้รับอนุมัติปริญญาก่อนวันประกาศใช้หลักเกณฑ์และวิธีการนี้
●เห็นชอบให้ปรับปรุงมาตรฐานวิทยฐานะ ด้านคุณสมบัติเฉพาะสําหรับวิทยฐานะครูชํานาญการ และคุณสมบัติในการขอมีวิทยฐานะครูชํานาญการ ตามหลักเกณฑ์และวิธีการฯว17/2552และว10/2554ได้แก่
คุณสมบัติในการขอมีวิทยฐานะครูชํานาญการ ตามหลักเกณฑ์ ว17/2552
- ดํารงตําแหน่งครูมาแล้วไม่น้อยกว่า 6 ปี สําหรับผู้มีวุฒิปริญญาตรี 4 ปีสําหรับผู้มีวุฒิปริญญาโท และ 2 ปีสําหรับผู้มีวุฒิปริญญาเอก หรือดํารงตําแหน่งอื่นที่ ก.ค.ศ. เทียบเท่า และผ่านการประเมินตามหลักเกณฑ์และวิธีการที่ ก.ค.ศ. กําหนด
- ทั้งนี้ วุฒิดังกล่าวต้องเป็นวุฒิที่ ก.ค.ศ. รับรอง และเป็นวุฒิในสาขาวิชาเดียวกับวุฒิระดับปริญญาตรีและหรือปริญญาโทที่สําเร็จการศึกษามาแล้ว หรือเป็นวุฒิที่ตรงกับสาขาวิชา/กลุ่มสาระการเรียนรู้ที่ผู้ขอได้ทําการสอน หรือส่งเสริมการเรียนรู้ตามที่ส่วนราชการต้นสังกัดกําหนด โดยความเห็นชอบของ ก.ค.ศ.
คุณสมบัติในการขอมีวิทยฐานะครูชํานาญการ ตามหลักเกณฑ์ ว10/2554
-ดํารงตําแหน่งครูมาแล้วไม่น้อยกว่า 3 ปี สําหรับผู้มีวุฒิปริญญาตรี2 ปีสําหรับผู้มีวุฒิปริญญาโท และ 1 ปีสําหรับผู้มีวุฒิปริญญาเอก หรือดํารงตําแหน่งอื่นที่ ก.ค.ศ. เทียบเท่า และผ่านการประเมินตามหลักเกณฑ์และวิธีการที่ ก.ค.ศ. กําหนด
- ทั้งนี้ วุฒิดังกล่าวต้องเป็นวุฒิที่ ก.ค.ศ. รับรอง และเป็นวุฒิในสาขาวิชาเดียวกับวุฒิระดับปริญญาตรีและหรือปริญญาโทที่สําเร็จการศึกษามาแล้ว หรือเป็นวุฒิที่ตรงกับสาขาวิชา/กลุ่มสาระการเรียนรู้ที่ผู้ขอได้ทําการสอน หรือส่งเสริมการเรียนรู้ตามที่ส่วนราชการต้นสังกัดกําหนด โดยความเห็นชอบของ ก.ค.ศ.
ทั้งนี้ ให้มีผลใช้บังคับเช่นเดียวกับหลักเกณฑ์และวิธีการให้ข้าราชการครูและบุคลากรทางการศึกษาได้รับเงินเดือน ในกรณีที่ได้รับคุณวุฒิเพิ่มขึ้นหรือสูงขึ้น
●อนุมัติจัดสรรคืนอัตราว่างจากผลการเกษียณอายุราชการของข้าราชการครูและบุคลากรทางการศึกษา เพิ่มเติม
เมื่อสิ้นปีงบประมาณ พ.ศ. 2557เพิ่มเติม 1 อัตรา เป็นตําแหน่งข้าราชการครูและบุคลากรทางการศึกษา ตําแหน่งครูผู้ช่วย สํานักงานเขตพื้นที่การศึกษาประถมศึกษาสงขลา เขต 1 สังกัด สพฐ.
เมื่อสิ้นปีงบประมาณ พ.ศ. 2558เพิ่มเติม 3 อัตรา เป็นตําแหน่งข้าราชการครูและบุคลากรทางการศึกษา ตําแหน่งครูผู้ช่วย สํานักงานเขตพื้นที่การศึกษาประถมศึกษากรุงเทพมหานคร 1 อัตรา และสํานักงานเขตพื้นที่การศึกษาประถมศึกษาพิจิตร เขต 2 จํานวน 1 อัตรา และตําแหน่งบุคลากรทางการศึกษาอื่น ตามมาตรา 38 ค.(2) สังกัดสํานักงานเขตพื้นที่การศึกษาประถมศึกษาอุตรดิตถ์ เขต 1 จํานวน 1 อัตรา
โดยให้จัดสรรในหน่วยงานการศึกษาที่มีกรอบอัตรากําลังไม่เกินกรอบอัตรากําลังหรือเกณฑ์มาตรฐานอัตรากําลังที่ ก.ค.ศ. กําหนด และเป็นไปตามเงื่อนไขที่ คปร.กําหนด โดยเคร่งครัด และให้นําเสนอ ก.ค.ศ. เพื่อพิจารณาต่อไป
●เห็นชอบให้มีการปรับหลักเกณฑ์และวิธีการย้ายผู้บริหารสถานศึกษาสังกัดสํานักงานคณะกรรมการการศึกษาขั้นพื้นฐาน ในประเด็นหลักเกณฑ์การย้ายกรณีปกติ ในส่วนของคุณสมบัติของผู้ยื่นคําร้องขอย้ายกล่าวคือ
ต้องดํารงตําแหน่งผู้อํานวยการสถานศึกษา หรือรองผู้อํานวยการสถานศึกษาและได้ปฏิบัติงานในตําแหน่งดังกล่าวในสถานศึกษาปัจจุบันติดต่อกันมาแล้วไม่น้อยกว่า 24 เดือน นับถึงวันที่ 30 กันยายน ของปีที่ยื่นคําร้องขอย้าย เพื่อให้มีระยะเวลาในการพัฒนาสถานศึกษาให้เห็นผลเป็นที่ประจักษ์
ไม่อยู่ในระหว่างลาศึกษาต่อเต็มเวลา
กรณีการย้ายสับเปลี่ยนนอกจากมีคุณสมบัติตาม ข้อ 1 แล้ว ในวันที่ยื่นขอย้ายต้องเป็นผู้ที่มีอายุราชการเหลือไม่น้อยกว่า 1 ปี 6 เดือน นับถึงวันที่ 30 กันยายน ของปีที่ครบเกษียณอายุราชการ
ทั้งนี้ คุณสมบัติของผู้ยื่นคําร้องขอย้ายที่ปรับปรุงใหม่นี้ ให้มีผลใช้บังคับสําหรับผู้บริหารสถานศึกษา สังกัดสํานักงานคณะกรรมการการศึกษาขั้นพื้นฐาน ที่จะยื่นคําร้องขอย้าย ประจําปี พ.ศ.2560 เป็นต้นไป
นอกจากนี้ ที่ประชุมเห็นชอบให้นําหลักเกณฑ์และวิธีการให้ข้าราชการพลเรือนสามัญได้รับเงินเดือนสูงกว่าขั้นสูงของตําแหน่งที่ได้รับการแต่งตั้ง ตามหนังสือสํานักงานเลขาธิการคณะรัฐมนตรี ด่วนที่สุด ที่ นร 0505/ว347 ลงวันที่ 20 ตุลาคม 2559 มาใช้บังคับกับข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค.(2) โดยอนุโลม ทั้งนี้ ให้มีผลใช้บังคับตั้งแต่วันที่ 1 ตุลาคม 2559 และได้อนุมัติตั้งนายไพบูลย์ อินทร์งาม ตําแหน่งนักวิชาการการเงินและบัญชี ระดับชํานาญการพิเศษ สังกัดสํานักงานเขตพื้นที่การศึกษาประถมศึกษาร้อยเอ็ด เขต 1 เป็นกรรมการผู้แทนบุคลากรทางการศึกษาอื่น ใน ก.ค.ศ. สังกัดสํานักงานคณะกรรมการการศึกษาขั้นพื้นฐาน ในเขตพื้นที่การศึกษาประถมศึกษา แทนนายชาญ คําภิระแปง